Milan Hrabovský

Mgr. Milan Hrabovský, PhD. (* 4. október 1978, Ružomberok) je slovenský filozof a publicista, ktorý sa zaoberá komparatívnym výskumom rasy, rasových klasifikácií a rasizmom.Úspešní absolventi štúdia filozofie. In: Univerzita Komenského v Bratislave, študijný program filozofia – sociológia. 2022. [cit. 2024-05-21]. Dostupné online.

 Životopis 
V rokoch 19931997 absolvoval Stredné odborné učilište Papierenské v Ružomberku a v roku 19972000 Strednú zdravotnú školu Márie Terézie Schererovej v Ružomberku.Medailónik autora: Milan Hrabovský. In: HistoryLab, [cit. 2024-05-21]. Dostupné online. V roku 2010 získal titul PhD. na Katedre filozofie a dejín filozofie Univerzity J. A. Komenského v Bratislave za svoju dizertačnú prácu Rasová mytológia.Medailónik autora: Milan Hrabovský. In: HistoryLab, [cit. 2024-05-21]. Dostupné online. Počas rokov 20112014 pôsobil ako člen Výboru Rady vlády Slovenskej republiky pre predchádzanie a elimináciu rasizmu, xenofóbie, antisemitizmu a ostatných foriem intolerancie. V roku 2019 absolvoval študijný pobyt ako ISGAP Scholar-In-Residence na St. John’s College – Oxford University.

 Tvorba 
Jeho kniha Rasa: rasová klasifikácia ľudí (2018) je historicky prvá slovenská monografia využívajúca komparatívnu analýzu problematiky rasy a rasových klasifikácií.UHRIN, Michal: Book review: Milan Hrabovský, Race: People's race classifications. In: Ethnologia Slovaca et Slavica, 2019, Tome 40, pp. 133-135. [cit. 2024-05-21]. Dostupné online. Vo svojom výskume sa zaoberá etymológiou a genézou významu slova rasa v rámci západnej civilizácie,ŠVIHRANOVÁ, Jarmila. Problém „rasy“ v dejinách. (Recenzie, anotácie, správy). In: Acta historica posoniensia XXV. Ruská politika na euroázijskom kontinente v moderných dejinách. Bratislava : STIMUL, 2014, pp. 159-161. problematikou rasizmuMALATINSKÝ, Michal. Čo je rasizmus? Prehľad definícií a prístupov. In: IPRR, 29. október 2020, [cit. 2024-05-21]. Dostupné online. a „čiernosti“ (blackness) v rasových teóriách.BOYLES, S. Andrea. You Can't Stop the Revolution: Community Disorder and Social Ties in Post-Ferguson America. California : University of California Press, 2019, pp. 27-28.REHAL, Satwinder Singh. Sila ay Malaki. In: KITOSSA, Tamari (ed.). Appealing Because He Is Appalling. Black Masculinities, Colonialism, and Erotic Racism. University of Alberta Press, 2021 (ebook), p. 347. Tvrdí, že pri výskume rasy musíme zobrať do úvahy odlišný význam slova rasa v USA, v Spojenom kráľovstve a v kontinentálnej Európe.MAKARA, Martin. Cudzia skúsenosť k zvedomeniu vlastnej identity. In: Kapitál, 15. januára 2022. [cit. 2024-05-21]. Dostupné online.

Počas rokov 20092014 prednášal ako externý lektor na Fakulte sociálnych a ekonomických vied Univerzity Komenského dovtedy jediný univerzitný kurz o rase a rasizme na Slovensku.Policajných špecialistov budú cvičiť na prácu medzi Rómami. In. Aktuality.sk, 04. nov. 2013 [cit. 2024-05-21]. Dostupné online.Ročenka Fakulty sociálnych a ekonomických vied, 2014. [cit. 2024-05-21]. Dostupné online.

Definície pojmov rasa a rasizmus, ktoré vypracoval vo svojom výskume, boli využité pri tvorbe štátnych politík boja proti radikalizácii a extrémizmu.Koncepcia boja proti radikalizácii a extrémizmu do roku 2024. (2021) [cit. 2024-05-21]. Dostupné online.

 Vybrané publikácie 
 HRABOVSKÝ, Milan. Rasová mytológia. Bratislava : Kalligram, 2011. .
 HRABOVSKÝ, Milan. Anticiganizmus a antisemitizmus: V rasových a rasistických konštrukciách. Bratislava : Ľudia proti rasizmu, 2012. .
 NIŽŇANSKÝ, Eduard; HRABOVSKÝ, Milan. Rasizmus, antisemitizmus, holokaust (anticiganizmus). Bratislava : Stimul, 2013. .
 HRABOVSKÝ, Milan. Rasa: rasová klasifikácia ľudí. Bratislava : VEDA, 2018. .
 HRABOVSKÝ, Milan. Kone, psy a ľudia. Bratislava : Bratislava Policy Institute, 2020. .

 Ocenenia 
 2018: Prémia za vedeckú a odbornú literatúru v kategórii spoločenské vedy za knihu Rasa. Rasová klasifikácia ľudí (VEDA, 2018).

 Referencie 

 Externé odkazy 
 HRABOVSKÝ, Milan: Málo sa hovorí o tom, aký je rasizmus spočiatku príťažlivý pre niektorých ľudí – rozhovor, RTVS - Slovenský rozhlas, Rádio Slovensko. [cit. 2024-21-05]. Dostupné online.
 Zoznam publikácií Milana Hrabovského v súbornom katalógu Slovenskej národnej knižnice
 Zoznam publikácií Milana Hrabovského na Google Scholar

Kategória:Slovenskí filozofi
Kategória:Slovenskí publicisti
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Ružomberka